માલ્યા સામે દિલ્હીની કોર્ટે બિનજામીન પાત્ર વોરન્ટ જાહેર કરેલું છે. તેમને વિવિધ તપાસ એજન્સીઓએ અનેક વાર સમન્સ પાઠવીને પૂછપરછ માટે હાજર થવા ફરમાન પણ કર્યું છે, પરંતુ માલ્યાએ હજુ સુધી તેનો કોઈ પ્રત્યુત્તર નથી આપ્યો. માલ્યાની ગેરહાજરીમાં તેમને અપાયેલી લોનની વસૂલી કરવા માટે બેંકોએ તેમની વિવિધ પ્રોપર્ટીની હરાજી કરવા માટે પણ પ્રયાસ કર્યા હતા. જોકે, તેમાં ધારી સફળતા નહોતી મળી. તાજેતરમાં જ માલ્યાનો ગોવામાં આવેલો વીલા લિલામ થયો હતો. માલ્યાએ જેટલી પ્રોપર્ટી ગીરવે મૂકી છે, તેના કરતાં તેમની પાસેથી લેવાના થતાં નાણાં અનેક ગણા વધારે છે.